Acesta are ca scop principal menținerea unui aspect proaspăt și accesibil, potrivit declarațiilor companiei Meta. Schimbările includ o ajustare subtilă a paletei de culori, verdele – culoarea emblematică a WhatsApp – fiind folosit într-o manieră mai reținută și selectivă.
Noul design se bazează pe nuanțe de verde și alte culori neutre pentru a simplifica și a îmbunătăți experiența vizuală a utilizatorilor, potrivit Android Authority.
Una dinte modificările importante este noua interpretare a modului întunecat (Dark Mode). Acesta a fost îmbunătățit pentru a oferi un contrast mai ridicat și tonuri mai intense, care promit o vizualizare mai confortabilă și mai puțin obositoare pentru ochi.
Interfața utilizatorului a fost actualizată, incluzând pictograme, ilustrații și fundalurile ferestrelor de chat, care vor avea acum forme mai rotunjite și animații mai dinamice. Și fundalul implicit al ferestrelor de chat a fost actualizat, transmite Antena3 CNN.